Բնակչությանը հնարավոր էր հասցնել այս փոփոխությունների դրական կողմը, բայց իշխանության վերահսկողության տակ գտնվող անձանց, լրատվամիջոցների կողմից, ընտրություններից մի քանի օր առաջ որոշվեց քարկոծել ու հարվածել այդ գաղափարը, արժեզրկել այն: Դա չէր արվում ուղիղ խոսքով, հրապարակային, այլ տարբեր խմբերի և մասնավոր անձանց միջոցով: Ես ամեն դեպքում չեմ նկատել որևէ լուրջ, փաստարկված ընդդիմություն փոխզիջումների գաղափարին: